**“Дорнод худалдаа” ХК-ийн**

**2016 оны үйл ажиллагааны тайлан**

 “Дорнод Худалдаа” ХК нь анх 1922 онд Цэцэнхан аймгийн Баянтүмэнтэй Хан-Уулын хошуунд 150 хүнийг хоршоонд элсүүлэн 2119 лан мөнгө, 135 толгой мал, 222 эр хонин сүрэг хувь нийлүүлсэн хөрөнгөтэй “Монгол ардын харилцан туслалцах хоршооны 5-р хэсэг ” нэртэйгээр байгуулагдсан.

1990 оноос Монгол улс ардчилал, зах зээлийн харилцаанд шилжин орсноор төрийн өмч давамгайлсан “Есөн-Эрдэнэ” ХК болсон.

1998 онд төрийн өмчийн эзэмшлийн 50,3 хувийг битүүмжилсэн дуудлага худалдаагаар худалдаж хувийн өмчид шилжүүлснээр 73969 ширхэг хувьцаатай, 300 хувьцаа эзэмшигчтэй “Дорнод худалдаа” ХК болон өөрчлөгдсөн.

Манай компани нь Дорнод аймагт төдийгүй зүүн бүсийн ард иргэдэд хүрч үйлчилдэг Зүүн бүсийн худалдааны төв болон үйл ажиллагаа өргөжүүлсэн билээ.

Зүүн бүсийн худалдааны төв нь 2400мкв талбай бүхий хүнс, бараа, ногоо зах, 725кв/м-ийн багтаамж бүхий хөргөлттэй агуулах, 300тн-ийн сонгинын зоорь, 100тн –ын махны хөргөлттэй агуулах, 260тн-ын төмсний зоорь, 100-150 хүнийг нэгэн зэрэг хүлээн авах хүчин чадалтай “Восток” ресторан, 250 мкв талбай бүхий барааны дэлгүүр зэрэг төрөлжсөн чиглэлээр үйл ажиллагаагаа явуулж байна.

2006 онд 60 гаруй сая төгрөгөөр 324 мкв талбай бүхий орчин үеийн тоноглолтой махны худалдааны төвийг ашиглалтанд оруулж 50 орчим хүний ажлын байрыг шинээр бий болгосон. Мөн 2007 онд хөргөлтийн агуулахыг шинээр тоноглосноор махыг жилийн 4 улиралд хэвийн температурт хадгалж, ард иргэдийг эрүүл хүнсээр хангах нөхцлийг бүрдүүлэн ажиллаж байна.

2011 онд 120 гаруй сая төгрөгөөр 110,5мкв талбай бүхий 2 давхар орчин үеийн хийц загвартай худалдааны төвийг ашиглалтанд оруулж 40 гаруй хүний ажлын байрыг бий болгосон. Мөн 2014 онд 260 гаруй сая төгрөгөөр 130мкв талбай бүхий 3 давхар үйлчилгээний төвийг ашиглалтанд оруулж арилжааны банкууд үйл ажиллагаагаа явуулж байна.

Зүүн бүсийн худалдааны төвд өдөртөө 700 гаруй худалдаа эрхлэгч тогтмол худалдаа үйлчилгээ явуулж өдөрт давхардсан тоогоор 2000 гаруй иргэдэд үйлчилж, ингэснээр аймгийн нийт бараа эргэлтийн 60%-ийг худалдааны төвөөс хангаж байна.

***НЭГ. ҮНДСЭН ҮЙЛ АЖИЛЛАГАА***

Одоо тус компани нь 40 гаруй ажилтан, ажиллагсадтай, өөрийн үл хөдлөх эд хөрөнгийг иргэд, бусад аж ахуй нэгж байгууллагуудад оффис, үйлдвэрлэл үйлчилгээ, худалдааны чиглэлээр түрээслэх үйл ажиллагаа эрхлэн явуулж, түрээсийн орлогоор үндсэн орлогын эх үүсвэрийг бүрдүүлэн өр үүсгэхгүй ажиллаж байна.

Компани нь санхүүгийн тайлан тэнцэл, аж ахуй нэгжийн орлогын албан татвар, хувь хүний орлогын албан татвар, үл хөдлөх эд хөрөнгийн албан татвр, нэмэгдсэн өртөгийн албан татвар, газрын төлбөр болон, нийгмийн даатгалын шимтгэлийн тайлан тооцоог цаг хугацаанд нь гаргаж татвар нийгмийн даатгалын байгууллагад хуульд заасан хугацаанд хүргүүлсэн.

2016 оны жилийн эцэст 653.4 сая төгрөгийн орлого олж 83.7 сая төгрөгийн борлуулалтын өртөг болон 613.5 сая төгрөгийн зардал гаргаж 46.3 сая төгрөгийн ашигтай ажилласан. Үүнээс цалин хөлсний зардалд 136.7 сая төгрөг, НДШ-ийн зардалд 14.9 сая төгрөг, гэрээт ажилчдын цалин хөлс 10.3 сая төгрөг, засвар үйлчилгээний зардалд 20.8 сая төгрөг, ашиглалтын зардалд 95.7 сая төгрөг, удирдлагын 43.5 сая төгрөг, бусад зардал 17,5 сая төгрөг, бараа материалын зардал 131,6 сая төгрөг, элэгдэл хорогдолын зардал 36.1 сая төгрөг тус тус зарцуулсан байна.

Улсын төлбөр болох татвар хураамжинд газрын төлбөрт 3.4 сая төгрөг, ҮХЭХАТатварт 5.5 сая төгрөг, ХХОАТ 11.3 сая төгрөг, ААНОАТ 5.5 сая төгрөг, НӨАТ 47,2 сая төгрөг нийт 72,9 сая төгрөг тушаасан байна.

2016 оны жилийн эцсийн мал тооллогоор компанийн туслах аж ахуй болх мал сүргийн тоо 4 төрөлд өсөж нийт 1241 толгой болсон байна. Мал аж ахуй нь манай компанийн үндсэн үйл ажиллагааны төлөвлөгөөнд саалийн болон махны чиглэлийн үхрийн фермерийн чиглэлээр үйл ажиллагаа явуулах нэг томоохон салбар болохоор тусгагдаад байна.

***ХОЁР: БҮТЭЦ ЗОХИОН БАЙГУУЛАЛТ, ХҮНИЙ НӨӨЦИЙН ТАЛААР***

Компани нь Төлөөлөн удирдах зөвлөл, Гүйцэтгэх захирал, нягтлан, нярав, зохион байгуулагч, “Восток” ресторан зэрэг орон тооны бус төлөөлөн удирдах зөвлөлийн 9 гишүүн, гүйцэтгэх захирал, нягтлан, зохион байгуулагч, малчин зэрэг нийт 42 ажилтантай үйл ажиллагаа явуулж байна.

Төлөөлөн удирдах зөвлөлийн ердийн гишүүнээр А.Түвшинжаргал, Д.Гомбо, Д.Шинэбаяр, Д,Тунгалагтуул, Ц.Шинэзориг, Д.Доржбаатар, Л.Цэдэн Төлөөлөн удирдах зөвлөлийн даргаар Ц,Шинэбадам Төлөөлөн удирдах зөвлөлийн нарийн бичгийн даргаар Ц.Содбаяр нар ажиллаж байна.

Төлөөлөн удирдах зөвлөлийн нарийн бичгийн дарга Ц.Содбаяр 14720 ширхэн хувьцаа, ТУЗ-ын ердийн гишүүн Д.Шинэбаяр 22323 ширхэг хувьцаа, Д.Тунгалагтуул 12927 ширхэг , Ц.Шинэзориг 17621 ширхэг , Н.Намсрайжав 70 ширхэг хувьцаа хувьцаа тус тус эзэмшиж байна.

***ГУРАВ: НИЙГМИЙН ХАМГААЛАЛ, СУРГАЛТ СУДАЛГААНЫ ТАЛААР***

Тус компанид ажиллаж байгаад өндөр настны тэтгэвэрт гарсан 100 гаруй ахмад настанг Ахмад настны нийгмийн хамгааллын тухай хуулийн дагуу ахмадын баяр болон сар шинийн баяраар хүлээн авч гарын бэлэгийг жил бүр тогтмол олгож байна.

Мөн ажилчдын нийгмийн болон ар гэрийн амьдралд туслах зорилгоор жилдээ 200 гаруй тонн нүүрс олгож, ар гэрийн гачигдал гарсан 10 гаруй хүнд буцалтгүй тусламж болох хүүхдийн сургалтын төлбөр, эмчилгээний төлбөр гэх мэт нийт энэ онд 11,5 сая төгрөг зарцуулсан. Мөн худалдаа эрхлэгчдид болон жижиг бизнес эрхлэгчдийг дэмжих зорилгоор давхардсан тоогоор 100 гаруй хүмүүсийн өргөдөл гомдолыг хүлээн авч 2,5 сая төгрөгийн хөнгөлөлт, чөлөөлөлт, шагнал урамшуулал олгосон. НАМЗ-н холбоо, Хүүхэд гэр бүлийн хөгжлийн хэлтэс, НХҮХэлтэс зэрэг төрийн болон төрийн бус байгууллагуудын санаачилсан Нийгмийн зорилтот бүлэгт чиглэсэн үйл ажиллагаанд хандив тусламжийг компанийн нийгмийн хөгжлийн сангаас олгосон.

2016 оны жилийн эцсийн байдлаар 662.4 сая төгрөгийн борлуулалт хийж 550.8 сая төгрөгийн зардал гаргаж 55.3 сая төгрөгийн ашигтай ажилласан байна. Мөнгө ба түүнтэй адилтгах хөрөнгө оны эхэнд 36.6 сая төгрөг, 833.8 сая төгрөгийн орлого олж 853.5 сая төгрөгийн зарцуулалт хийж 16.9 сая төгрөгийн үлдэгдэлтэй байна.

Зардлыг бүтцээр нь авч үзвэл 75,2 хувь нь үйл ажиллагааны зардалд, 24,8 хувь нь бусад зардалд эзэлж байна. 2015 оны жилийн эцсээр 45,0 сая төгрөгийн ашигтай ажилласан бол 2016 оны жилийн эцэст 55.3 сая төгрөгийн ашигтай ажилласан нь өмнөх оныхоос 10.3 сая төгрөгөөр буурсан харгдаж байна.

Компанийн хувьцаа эзэмшигчдийн 2016 оны ээлжит хурлыг хуульд заасан хугацаа, Санхүүгийн зохицуулах хорооноос баталсан журамд заасан шаардлагад нийцүүлэн 2017 оны 04 дүгээр сарын 10- ны өдөр “Дорнод худалдаа” ХК-ийн захиралын өрөөнд зарлан хуралдуулж, хурлаар хэлэлцсэн асуудлыг хуралд оролцогчдын олонхын саналын эрхээр шийдвэрлэсэн. Үүнд:

* Компанийн 2016 оны үйл ажиллагааны болон санхүүгийн тайлан түүнд хийгдсэн аудитын дүгнэлтийн талаарх Төлөөлөн удирдах зөвлөлийн дүгнэлт
* Ногдол ашиг хуваарилах тухай
* Компанийн 2017 оны үйл ажиллагааны төлөвлөгөө болон 2017-2018 оны бизнес төлөвлөгөөг танилцуулах
* Бусад

Мөн төлөөлөн удирдах зөвлөлийн дэргэд аудитын дэд хороо, нэр дэвшүүлэх хороодыг байгуулан ажиллуулж байна.

***ДӨРӨВ: ХУУЛЬ ЭРХ ЗҮЙ, ХӨДӨЛМӨРИЙН ХАРИЛЦАА***

Монгол Улсын компанийн тухай хууль, хөдөлмөрийн тухай хуулийн хүрээнд нийт 42 ажилчидтай хөдөлмөрийн гэрээ байгуулан үр дүнг тооцон ажиллаж байна. 2016 онд харъяа “Восток” ресторан болон Шүр захад нийт 42 ажилтанг хөдөлмөрийн гэрээ байгуулан ажлын байраар хангасан байна. Компанийн хэмжээнд нийт 42 ажилтан хөдөлмөрийн харилцаанд орж байгаагаас 5 удирдах ажилтаан бусад нь үйлчилгээний ажилтан байна.

Холбогдох хуулиудаас гадна Компанийн дотоод журам, түрээсийн үйлчилгээ үзүүлэх журам, хөдөлмөрийн аюулгүй ажиллагааны дүрэм зэрэг хууль журам түүнтэй холбогдон гарсан эрхзүйн бичигүүдийг үйл ажиллагаандаа мөрдөж ажиллаж байна.

Мөн худалдаа эрхлэгч нартай Иргэний хуулийн дагуу түрээсийн гэрээ байгуулан ажиллаж байна. Шинээр лангуу, түрээсийн талбайг худалдаа эрхлэгч нарт зай талбайн хэмжээнээс хамааран гаргаж худалдаа эрхлэгчдийг дэмжин ажилласнаар компанийн орлогыг нэмэгдүүлэх болсон.

2016 онд нийт захирлын 11 тушаал гарч 8 хүнийг түр болон байнгын ажлын байраар хангасанаас 60 хувь нь 40-50насны иргэд байна. Нийт ажилчдад байгууллагын дотоод журмыг танилцуулан 7 хоног бүр ажлын зааварчилгаа өгч ажилладаг бөгөөд өнгөрсөн онд нийт 10 сануулах, 5 сахилгын арга хэмжээ авагдсан байна.

***ТАВ: БҮТЭЭН БАЙГУУЛАЛТ***

2016 онд манай компанийн хувьд их бага хэмжээний урсгал засваруудыг хийсэн байна. Төлөвлөгөөт урсгал засвараас гадна, төсөвлөгдөөгүй засвар үйлчилгээнүүд тус онд давамгай хийгдсэн байна. Тухайлбал: Цэвэр бохир усны шугам, дулааны шугам гэмтэх зэрэг сантехникийн засварууд их хэмжээгээр хийгдсэн байна.

Мөн эдгээр сантехникийн засваруудаас гадна Төв хаалганы засвар, улаан дэлгүүр буюу Афродита дэлгүүрийн дээврийн засвар, скданы дээвэр засах зэрэг ажлуудыг хийж гүйцэтгэсэн байна. “Восток” рестораны хашааг томсгож шинээр гоёлын хашаа хийсэн нь компанийн хувьд өөрийн эзэмшил газраа мэргэжлийн байгууллагаас тогтоож өгсөн хэмжээгээр нь бүрэн эзэмшилдээ авч чадсан юм.

***ДОЛОО: ҮНДСЭН ХӨРӨНГӨ***

2016 оны жилийн эцсийн байдлаар манай компани 138,3 сая төгрөгийн эргэлтийн хөрөнгө, 697,2 сая төгрөгийн үл хөдлөх хөрөнгө, 68,4 сая төгрөгийн техник хэрэгсэл, 53,7 сая төгрөгийн бараа материал, 9,8 төгрөгийн мал аж ахуй нийт 1,021,2 сая төгрөгийн үндсэн хөрөнгөтэй байна. Үндсэн хөрөнгийн 20 хувь нь идэвхитэй санхүүгийн эргэлтэнд орж 55,3 сая төгрөгийн ашгийг компанийн санхүүд оруулж байна.

***НАЙМ: 2017 ОНЫ ЗОРИЛТ***

1. Түрээсийн үлдэгдэлгүй санхүүгийн жилийг угтах
2. Ажилтан нэг бүрийн ажлын цагийн хуваарь, үүрэгт ажлын бүтээмжийг судлах, хөдөлмөрийн гэрээ байгуулах ажиллах
3. Худалдаа эрхлэгчдийн сэтгэл ханамж, эдийн засгийн боломжит нөхцлийн талаар судалгаа хийх
4. 2017 оны бизнес төлөвлөгөөний дагуу шинэ худалдааны төвийн бэлтгэл ажлыг хангаж ажиллах
5. Цахилгаан болон сантехникийн нарийвчилсан схем гаргах.
6. 2017 оны төлөвлөгөөнд тусгагдсан засваруудыг шат дараалан гүйцэтгэх
7. 2017 оны орлогыг өнгөрсөн оны санхүүгийн жилээс нэмэгдүүлэх